Pressemelding

Bertel O. Steen utlyser 17 nye og spennende stillinger

*(Lørenskog, 24. november 2017)* ***– Digitaliseringen i samfunnet åpner for nye produkter og tjenester også i bilbransjen. Bertel O. Steen posisjonerer seg for morgendagen ved å ha riktig kompetanse for å utvikle og styrke vår virksomhet. Derfor lyser vi nå ut mange nye og spennende stillinger i konsernet, sier konsernsjef Bjørn Maarud i Bertel O. Steen AS.***

Maarud presenterte nylig en reorganisering av konsernet og varslet da økt satsing på nye tjenester. De nye stillingene er et resultat av dette strategisk viktige grepet.

– Vi forventer større endringer i bransjen vår enn noen gang tidligere. Globale trender som elektrifisering, biler tilkoblet internett, selvkjørende biler og mobilitet, har allerede begynt å påvirke vår industri kraftig. For oss betyr dette at vi må tilby innovative løsninger som forsterker kundeopplevelsen gjennom hele kundereisen, og sette kvalitet i sentrum – i en fremtid som er digital. Vi posisjonerer Bertel O. Steen for morgendagen og sørger for at vi har riktig kompetanse til å utvikle og styrke vår virksomhet, sier Bjørn Maarud.

Bertel O. Steen forsterker derfor laget med 17 nye ledere og eksperter. Det gjelder blant annet stillinger som:

* Direktør strategi og forretningsutvikling
* Forretningsutvikler
* Tjenestedesignere
* Head of Digital Product Development (ScrumMaster)
* Marketing automation manager
* Traffic manager
* Direktør finans og controlling
* Direktør kvalitet, HR, compliance

– Bertel O. Steen har de siste årene levert sterke økonomiske resultater, og er i fint driv fremover. Det jobbes bra på alle plan i konsernet. Ved å fylle på med ny kompetanse i tillegg til alt det gode arbeidet som allerede gjøres, vil vi være godt rustet for å kunne tilby kundene våre stadig bedre tjenester fra Bertel O. Steen, sier Maarud.

**Ved eventuelle spørsmål, vennligst kontakt:**

Anders Rikter, direktør for kommunikasjon og samfunnsansvar:

anders.rikter@bos.no eller mobil 92084996.

*Bildetekst:*

*​Konsernsjef Bjørn Maarud i Bertel O. Steen AS varsler økt satsing på nye tjenester og forsterker nå laget med 17 nye ledere og eksperter.*

*Foto: Jarle Nyttingnes*

**Om Bertel O. Steen**

Bertel O. Steen AS er en av Norges største service- og handelsbedrifter. Bertel O. Steen importerer bilmerkene Mercedes-Benz, smart®, Peugeot, Citroën, DS, Kia, Fuso og Setra. Forretningsenheten Bertel O. Steen Detalj AS, består av et landsdekkende nettverk av forhandlere som distribuerer konsernets bilmerker. Selskapet Bertel O. Steen Finans AS, tilbyr finansielle løsninger gjennom et landsdekkende nettverk av Bertel O. Steen sine forhandlere.

Bertel O. Steen Eiendom AS med datterselskaper forvalter en betydelig eiendomsportefølje på cirka 170 000 m2 relatert til bil og annen næringsvirksomhet. Bertel O. Steen AS eier også verkstedkjeden Snap Drive. Konsernet har ca. 2 500 medarbeidere. Hovedkontoret ligger i Lørenskog kommune.